संगमरमर

**संगमरमर** चाहे **मार्बल** () एक किसिम के रवेदार मेटामार्फिक चट्टान (कायांतरित चट्टान, ताप दाब से जेकरा में बदलाव भइल होखे) होखे ले जे कार्बोनेट खनिज सभ के रीक्रिस्टलाइजेशन से बने ले आ सभसे कॉमन रूप में कैल्शियम से बनल कैल्साइट, भा डोलोमाइट होखे ले। मार्बल के टिपिकल रूप बिना फोइलेशन के होला मने एह चट्टान में पत्तर नियर संरचना ना मिले ले हालाँकि एकर अपवादो होखे लें। भूबिज्ञान में मार्बल के इस्तेमाल चूना पत्थर (लाइमस्टोन) से बने वाली मेटामार्फिक चट्टान होखे ला जबकि पाथर के कलाकृति बनावे आ भवन निर्माण में मार्बल भा संगमरमर के इस्तेमाल अउरी ब्यापक अरथ में होखे ला, एह में बिना मेटामर्फोसिस वाला लाइमस्टोन (चूना पाथर) के भी संगमरमर कहल जा सके ला। मार्बल के इस्तेमाल कई किसिम के कलाकृति बनावे, सजावटी सामान बनावे आ बिल्डिंग मटेरियल के रूप में इस्तमाल होखे ला।

## नाँव

अंग्रेजी के शब्द "मार्बल" (marble) के उत्पत्ती प्राचीन यूनानी  (), से भइल हवे जे  () से आइल हवे जेकर मतलब होला, "क्रिस्टलीय चट्टान, चमकदार पाथर" (crystalline rock, shining stone), साइद एह में क्रिया के मूल रूप  () हवे जेकर मतलब होला, "चमकल" (to flash, sparkle, gleam); रॉबर्ट एस. पी. बीक्स के अनुसार एकर यूनानी भाषा से पुरान उत्पत्ती संभव हो सके ला।

उर्दू-हिंदी में शब्द संगमरमर दू गो शब्द संग (पाथर) आ मरमर (चिक्कन) से बनल हवे आ मूल फ़ारसी भाषा से आइल हवे।

## भौतिक उत्पत्ती
संगमरमर एगो चट्टान हवे जे सेडीमेंटरी कार्बोनेट चट्टान सभ के रूपांतरण के परिणाम हवे, बहुधा चूना पत्थर (लाइमस्टोन) भा डोलोमाइट (चट्टान) के रूपांतरण से बने ले। रूपांतरण के कारण मूल कार्बोनेट खनिज दाना सभ के वैरियेबल रीक्रिस्टलाइजेशन होला। एकरे परिणामस्वरूप बनल संगमरमर के चट्टान आमतौर पर कार्बोनेट क्रिस्टल सभ के एक दुसरे से जुड़ल मोज़ेक से बनल होलें। मूल कार्बोनेट चट्टान (प्रोटोलिथ) के प्राथमिक सेडीमेंटरी बनावट आ संरचना सभ के आमतौर पर बदलाव हो जाला चाहे ई पूरा तरीका से बिनष्ट हो जाला।

शुद्ध सफेद संगमरमर बहुत शुद्ध (सिलिकेट-कमी वाला) चूना पत्थर भा डोलोमाइट प्रोटोलिथ के रूपांतरण के परिणाम हवे। कई रंगीन संगमरमर जिनहन में इनके बिसेसता वाला घुमावदार धारी आ नस मिले लीं, सभ आमतौर पर बिबिध खनिज अशुद्धि सभ के कारण होले जइसे कि माटी, गाद, बालू, लोहा के आक्साइड, या चेर्ट जे मूल रूप से चूना पत्थर में दाना भा परत के रूप में मौजूद रहल होखे लीं। हरियर रंग अक्सर सर्पेन्टाइन के कारण होला जे मूल रूप से मैग्नीशियम से भरपूर चूना पत्थर भा सिलिका के अशुद्धि वाला डोलोमाइट के परिणाम हवे। एह बिबिध अशुद्धि सभ के रूपांतरण तेज दबाव आ ताप से मोबिलाइज आ रिक्रिस्टलाइज कइल गइला के परिणाम होला।

## प्रकार

ऐतिहासिक रूप से महत्व वाली संगमरमर चट्टान आ लोकेशन सभ के लिस्ट नीचे दिहल गइल बाटे:

## इस्तेमाल

### कलाकृति आ मूर्तीकला
सफेद संगमरमर के मूर्तिकला में इस्तेमाल खातिर प्राचीन क्लासिकल काल से बहुत महत्व दिहल जाला। एह पसंद के संबंध एकरे कोमलता से बा जेवना से उकेरल आसान हो जाला, सापेक्षिक समरूपता आ एकरूपता (isotropy and homogeneity) के गुण एह में होखे लें आ ई चकनाचूर होखे के सापेक्ष प्रतिरोध वाला होला। साथ ही, कैल्साइट के अपवर्तन के कम सूचकांक के कारण प्रकाश बिखरे से पहिले पत्थर में 12.7 से 38 मिलीमीटर घुस सके ला, एकरे परिणाम के रूप में एह में खास किसिम के मोमी बिसेसता (waxy) आ जाले जवना से कौनों भी तरह के संगमरमर के मूर्ति सभ में सजीव चमक ले आवे ला, एही से अधिकतर मूर्तिकार लोग पसंद कइल करे आ अभी भी मूर्तिकला खातिर संगमरमर पसंद करेलें।

### बिल्डिंग मटेरियल
कन्स्ट्रक्शन संगमरमर अइसन पत्थर हवे जे कैल्साइट, डोलोमाइट भा सर्पेन्टाइन से बनल होला जे पॉलिश लेवे में सक्षम होला। निर्माण में अउरी सामान्य रूप से, खासतौर पर डाइमेंशन स्टोन के ब्यापार में संगमरमर शब्द के इस्तेमाल कौनों भी क्रिस्टलीय कैल्शियम वाला चट्टान (आ कुछ गैर-कैल्साइटिक चट्टान सभ) खातिर कइल जाला जे बिल्डिंग स्टोन के रूप में उपयोगी होखे। उदाहरण खातिर, टेनेसी संगमरमर वास्तव में एगो घना दानेदार जीवाश्म वाला ग्रे से गुलाबी से मैरून रंग के ऑर्डोविसियन चूना पत्थर हवे, जेकरा के भूबिज्ञानी लोग होलस्टन फार्मेशन कहे ला।

तुर्कमेनिस्तान के राजधानी शहर अशगाबात में 2013 के गिनीज बुक ऑफ रिकार्ड में दर्ज कइल गइल कि दुनिया के सभसे ढेर सफेद संगमरमर के इमारत सभ के कंसंट्रेशन रहल।

## Gallery

चित्र:Nike of Samothrake Louvre Ma2369 n4.jpg|The Nike of Samothrace is made of Parian marble (c. 220–190 BC)
चित्र:Laocoon and His Sons.jpg|*Laocoön and His Sons*  in the Vatican
चित्र:Treasury Gate, Dolmabahçe Palace, Istanbul, Turkey 001.jpg|Dolmabahçe Palace in Istanbul
चित्र:Lens - Inauguration du Louvre-Lens le 4 décembre 2012, la Galerie du Temps, n° 058.JPG|The Praetorians Relief, made from grey veined marble,  AD
चित्र:Imgp7544.jpg|Ancient marble columns in the prayer hall of the Mosque of Uqba, in Kairouan, Tunisia
चित्र:Cleopatra by William Wetmore Story 03.jpg|*[[क्लियोपैट्रा]]* by William Wetmore Story was described and admired in Nathaniel Hawthorne's romance, *The Marble Faun*, and is on display at The Metropolitan Museum of Art in New York City.
चित्र:Per Hasselberg Näckrosen Rottneros Park.jpg|*Näckrosen* (Water Lily), Stockholm 1892, by Swedish sculptor Per Hasselberg (1850-1894). Here a copy from 1953 in marble by Giovanni Ardini (Italy) placed in Rottneros Park near Sunne, Sweden in Värmland/Sweden.
चित्र:Pažaislis Monastery interior 1, Kaunas, Lithuania - Diliff.jpg|Pažaislis Monastery complex has the most marble-decorated Baroque church of the Grand Duchy of Lithuania


## नोट


## संदर्भ

श्रेणी:चट्टान